

**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 έχει ως εξής:**

**Την Πέμπτη 22/9/2022, στις 10:30, θα μεταδοθεί το ξένο ντοκιμαντέρ «ΟΓΚΙΣΤ ΕΣΚΟΦΙΕ: Ο ΔΗΜΙΟΥΡΓΟΣ ΤΗΣ ΣΥΓΧΡΟΝΗΣ ΓΑΣΤΡΟΝΟΜΙΑΣ» (THE BIRTH OF HAUTE CUISINE) (Ε) Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Γαλλίας 2020.**

Η υψηλή γαστρονομία είναι μια μοντέρνα πολυτέλεια που εμφανίστηκε πριν από  έναν αιώνα.

Ο **Ογκίστ Εσκοφιέ** (Auguste Escoffier) έφερε επανάσταση στη γαλλική κουζίνα και εστίαση και τις έκανε παγκόσμια αναφορά στις μαγειρικές τέχνες.

Έγινε ο θρυλικός σεφ των πρώτων πολυτελών ξενοδοχείων: του Ritz στο Παρίσι, του Savoy και του Carlton στο Λονδίνο και στη συνέχεια της Νέας Υόρκης. Έθεσε το νέο μοντέλο της σύγχρονης γαστρονομίας: οργάνωση στην κουζίνα, στολές για το προσωπικό, νέες συνταγές, μέτρα υγιεινής, παρουσίαση των πιάτων και φυσικά εξυπηρέτηση.

Μέσα από πολύ κομψές αναπαραστάσεις, αρχεία και συνεντεύξεις βραβευμένων σεφ  απ’ όλο τον κόσμο, αυτό το ντοκιμαντέρ παρουσιάζει τη γέννηση της σύγχρονης γαστρονομίας αναδεικνύοντας την παρακαταθήκη που άφησε ο Εσκοφιέ ανεξίτηλη έως σήμερα.

**Την Παρασκευή 23/9/22, στις 10:30, θα μεταδοθεί το ξένο ντοκιμαντέρ «ΕΝΤΑΤΙΚΗ ΔΙΑΙΤΑ: ΤΟ ΜΕΓΑΛΟ ΠΕΙΡΑΜΑ» (THE BIG CRASH DIET EXPERIMENT) (Ε) Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Αγγλίας (BBC) 2018.**

Εδώ και καιρό, οι εντατικές δίαιτες έχουν κακή φήμη.

Κάποιοι ειδικοί, όμως, ισχυρίζονται πως πρέπει να δούμε με άλλο μάτι το μαύρο πρόβατο του κόσμου της δίαιτας.

Ο δρ **Τζάβιντ Άμπντελμονεμ** (Javid Abdelmoneim) συνεργάζεται με κορυφαίους Βρετανούς επιστήμονες σε ένα νέο, τολμηρό πείραμα που δοκιμάζει τις πιο πρόσφατες έρευνες για τις εντατικές δίαιτες.

Τέσσερις παχύσαρκοι εθελοντές, με σοβαρά προβλήματα υγείας λόγω του πάχους, όπως διαβήτη τύπου 2, ακολουθούν ένα εντατικό πρόγραμμα απώλειας βάρους και αποχαιρετούν το αληθινό φαγητό.

Επιβιώνουν με μια χαμηλοθερμιδική δίαιτα με σούπες και ροφήματα.

Θα χάσουν βάρος μακροπρόθεσμα;

Θα διορθώσουν τα προβλήματα υγείας τους;

Αν πετύχει, αυτή η ριζοσπαστική προσέγγιση απώλειας βάρους μπορεί να βοηθήσει εκατομμύρια ανθρώπους, να εξοικονομήσει δισεκατομμύρια λίρες για το Βρετανικό Σύστημα Υγείας και να φέρει επανάσταση στις δίαιτες.

**Την Παρασκευή 30/9/22, στις 08:30, θα μεταδοθεί το ξένο ντοκιμαντέρ «ΖΩΑ ΤΟΥ ΧΙΟΝΙΟΥ» (SNOW ANIMALS) (Ε) Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Αγγλίας 2019.**

Χαρισματικά πλάσματα σε όλο τον πλανήτη ακολουθούν αξιοθαύμαστες τακτικές για να επιβιώσουν, ακόμα και να ευημερήσουν, κατά τη διάρκεια του χειμώνα.

Τεράστιες εκτάσεις μετατρέπονται σε τοπία θεαματικά, καλυμμένα από απαστράπτοντα πάγο και χιόνι. Ωστόσο, για τα ζώα αυτά πρόκειται για την πιο σκληρή εποχή του χρόνου, για την οποία πρέπει να προετοιμαστούν πριν αυτή καταφτάσει.

Το ντοκιμαντέρ μάς συστήνει τα πιο εμβληματικά ζώα του χιονιού και αποκαλύπτει τα εντυπωσιακά μυστικά της επιβίωσής τους σε τόσο αντίξοες συνθήκες.